พ่อเป็นภาหะเบต้าแม่เป็นภาหะตัวอี..ถ้าลูกเป็นโรคจะมีชนิดที่รุนแรงมัย..และจะรักษายังไงค่ะ(ตอนนี้กำลังตั้งครรภ์18สัปดาห์ค่ะ)
สวัสดีค่ะ การที่เป็นคู่เเต่งงาน ที่เป็นคู่เสี่ยงธาลัสซีเมีย หมายความว่า ฝ่ายชาย และฝ่ายหญิงทั้งคู่จะต้องเป็นพาหะธาลัสซีเมียก่อนทั้งนี้ ธาลัสซีเมีย เป็นโรคที่ถ่ายทอดเเบบยีนด้อย มี 2 แบบ นั่นคือ พาหะ เเละโรค มีความแตกต่างกันตรงที่ พาหะ มีความผิดปกติที่ยีน 1 อัน แต่ว่าไม่แสดงอาการ แต่ว่าสามารถถ่ายทอดยีนอันนั้นไปหาลูกได้ เเต่การที่มียีนผิดปกติ 2 อัน ซึ่งส่วนมากได้รับการถ่ายทอดมาจากแม่ และพ่อ อย่างละอันที่เป็นชนิดเดียวกัน จึงทำให้เกิดเป็นโรคได้ดังน้ัน ตัวโรคธาลัสซีเมีย มีหลายประเภท และมีความรุนแรงเเตกต่างกัน จากซีดเล็กน้อย ไม่ต้อทำอะไร กรือเพียงแค่รับประทานยาบำรุงเลือด ไปจนถึงซีดมากต้องได้รับการเติมเลือด ตัดม้าม นอกจากนี้ ธาลัสซีเมียจะเเบ่งออกเป็น ชนิด อัลฟ่า และ เบต้า กับ อีการที่เป็น เบต้า กับ อี จะมาด้วยกันค่ะโดยที่ ถ้าเบต้า มารวมกับอี อาจทำให้เกิดความรุนเเรงถึงขั้น ทารกซีดมากต้องได้รับการเติมเลือดได้ในอนาคต ทั้งนี้ เบต้ายังมีการแบ่งย่อยไปได้อีก 2 ชนิด คือ เบต้าศูนย์ และ เบต้าบวก ถ้าเป็นพาหะชนิดเบต้าบวก ส่วนมากถ้ารวมกับอี จริงๆ ส่วนมากทารกมักไม่ซีดมากค่ะ ไม่มีความรุนแรงเท่ากับเบต้าศูนย์รวมกับอีดังนั้น แนะนำให้ตรวจหาชนิดของ เบต้า ก่อนค่ะ เพื่อประเมินความเสี่ยง ถ้าเป็นเบต้าศูนย์ อาจต้องทำการเจาะเลือดสายสะดือค่ะ เพื่อดูว่าทารกในครรภ์เป็นแบบไหน เนื่องจากมีโอกาสเป็นโรค 25% พาหะเหมือนเเม่หรือพ่อ 25% 25% และปกติ 25% ค่ะถ้าผลการเจาะเลือดสายสะดือ ออกมาเป็นเบต้าศูนย์อี จริงๆ ถ้าไม่เกิน 24 สัปดาห์สามารถให้ทางเลือกในการยุติการตั้งครรภ์ได้ค่ะ หรือจะตั้งครรภ์ต่อก็ได้เช่นกันถ้าเข้าใจการดำเนินของโรคแนะนำให้รีบไปพบสูตินรีเเพทย์ เพื่อวางเเผนการค้นหาค่ะ เนื่องจากอายุครรภ์ 18 สัปดาห์ ถ้าล่าช้าอาจไม่สามารถยุติการตั้งครรภ์ได้ทันเวลา ถ้าผลออกค่ะ